Minu elus oli kord aeg, kus ma pidin rajama kogu oma ülejäänud tuleviku Jumala tõotustele. Ma olin otsustanud  raudselt uskuda Tema Sõnasse ja seda praktiliselt oma elu hinnaga. Ma läksin järgneva väljakutsega Jumala ette: "Issand, ma otsustan uskuda, et sina oled andnud mulle oma Püha Vaimu ja ma usun, et ainuüksi Tema võib vabastada mind kõigist ahelaist. Ma usun, et Ta toob mu tõe tunnetusele, juhib mind ja annab mulle väe ületada kõik takistused. Ma usun, et Ta annab mulle võime kuuletuda sinu Sõnale. Ja ma usun, et Ta ei jäta mind iialgi maha, nõnda nagu Ta ei lase ka mul sind maha jätta. Ma ei piira su Vaimu tööd  enese sees. Ma ootan Tema järgi, hüüan Teda appi ja usaldan Teda - tulgu siis elu või surm."